ddrg/super_eurlex huggingface dataset:
(5)

Da forhandlingerne om ændringen af konventionen ikke har ført til noget resultat, ændrede Kommissionen for Bevarelse af Sydlig Tun (CCSBT) på sit 20. møde i oktober 2013 resolutionen om oprettelse af en udvidet kommission for bevarelse af Sydlig Tun (»CCSBT's udvidede kommission«) for at gøre det muligt for Unionen at blive medlem af CCSBT's udvidede kommission i kraft af en aftale i form af brevveksling.
(3)

Da der findes forskellige pakningsformer og -størrelser på markedet, bør det være et krav, at kombinerede sundhedsadvarsler præsenteres i enten stablet format eller side-om-side-format. Hvis højden af den kombinerede sundhedsadvarsel er over 70 % af dens bredde, bør der anvendes stablet format. Hvis højden af den kombinerede sundhedsadvarsel er over 20 %, men under 65 % af dens bredde, bør der anvendes side-om-side-format. Hvis højden af den kombinerede sundhedsadvarsel er mindst 65 %, men under eller lig med 70 % af dens bredde, bør tobaksvarefabrikanterne have mulighed for selv at vælge, hvilket format de vil bruge, så længe alle elementerne i den kombinerede sundhedsadvarsel forbliver fuldt synlige og ikke er forvrængede.
(5)

Ved skrivelse af 11. september 2015 til medlemmerne af UNHCR's Eksekutivkomité foreslog formanden for UNHCR's Eksekutivkomité efter anmodning fra UNHCR's Eksekutivkomités forretningsudvalg, at forretningsordenen for Eksekutivkomitéen for Højkommissariatets Program (»UNHCR's forretningsorden«) bliver ændret for at imødekomme Unionens anmodning.
(2)

I aftalens artikel 11, litra b), fastsættes det, at aftalen indgås for en periode på fem år og kan forlænges efter fælles overenskomst mellem parterne. Ved Rådets afgørelse 2009/501/EF (4) blev aftalen fornyet for en yderligere periode på fem år og udløber den 17. maj 2015.
(1)

Den øverstbefalende for EUNAVFOR MED har meddelt, at operationen har opfyldt alle militære mål for første fase i forbindelse med indsamling af oplysninger og efterretninger, og har foreslået, at operationen bør gå videre til anden fase, der er fastlagt i artikel 2, stk. 2, litra b), nr. i), i afgørelse (FUSP) 2015/778.
(23)

De comoriske myndigheder erkendte desuden, at de comoriske fartøjer, der fisker uden for Comorernes eksklusive økonomiske zone, ikke er genstand for tilsyn, kontrol og overvågning. De indberetter ikke deres geografiske position til Comorernes fiskerikontrolcenter eller andre oplysninger til Comorernes myndigheder, f.eks. fangstdata eller oplysninger om landinger eller omladninger. Dermed overtræder Comorerne artikel 94, stk. 1 og 2, i UNCLOS, i henhold til hvilken enhver stat effektivt skal sikre sin jurisdiktion over og kontrol med fartøjer, der fører dens flag. Det strider også mod henstillingerne i punkt 24 i IUU-handlingsplanen, der fastsætter en forpligtelse til at sikre omfattende og effektiv kontrol af fiskeriaktiviteter, og punkt 35 i IUU-handlingsplanen, i henhold til hvilket en flagstat skal sikre, at den, inden den registrerer et fartøj, kan påtage sig sit ansvar for at sikre, at fartøjet ikke er involveret i IUU-fiskeri. Det er også i strid med punkt 31, 32 og 33 i FAO's retningslinjer for flagstatspræstationer, der indeholder bestemmelser om, at flagstaten skal gennemføre ordninger for kontrol med sine fartøjer og skal have indført håndhævelsesforanstaltninger, herunder bl.a. kapacitet til at spore og træffe håndhævelsesforanstaltninger mod overtrædelser af gældende love, administrative bestemmelser eller internationale bevarelses- og forvaltningsforanstaltninger. Endelig er det på grund af disse overtrædelser sandsynligt, at fartøjerne udøver ulovlige aktiviteter, og at deres fangster ikke indberettes.
(73)

Endelig findes der ikke nogen entydige retsregler for omsætningen af RFFO'ernes bevarelses- og forvaltningsforanstaltninger. De taiwanesiske myndigheder bekræftede, at de gældende retsregler skal revideres for at afhjælpe ovennævnte problemer. Taiwan har ligeledes givet udtryk for, at landet lægger stor vægt på at sikre, at taiwanesiske fiskerfartøjer, der af kyststater er blevet idømt sanktioner for overtrædelser, men hvor sanktionerne har været utilstrækkelige, vil blive idømt yderligere sanktioner i Taiwan. De taiwanesiske myndigheder meddelte, at der ville ligge en ny fiskerilov klar ved udgangen af 2014. Dette er imidlertid endnu ikke sket. Taiwan opfylder ikke sine forpligtelser til at indføre effektive håndhævelsesforanstaltninger i henhold til artikel 94 i UNCLOS (se også artikel 5 i Genève-konventionen om det åbne hav fra 1958). Taiwan undlader ligeledes at følge punkt 31-33, 35 og 38 i FAO's frivillige retningslinjer for flagstatspræstationer og at dokumentere, at man har indført en hensigtsmæssig sanktionsordning for at bekæmpe IUU-fiskeri som anbefalet i punkt 21 i den internationale handlingsplan mod IUU-fiskeri, og at man har vedtaget foranstaltninger vedrørende statsborgere, der er underlagt taiwanesisk jurisdiktion, som støtter eller deltager i IUU-fiskeri, jf. punkt 18 i den internationale handlingsplan mod IUU-fiskeri.
(4)

Den berørte medlemsstat er af den opfattelse, at a) effektiviteten vedrørende anvendelse i og omkring bygninger mod rotter ikke er dokumenteret, da resultaterne af to ud af tre feltforsøg indsendt af ansøgeren ikke dokumenterer et acceptabelt effektivitetsniveau, b) tilgangen fulgt af referencemedlemsstaten for at fastslå produktets effektivitet vedrørende anvendelse i kloakker mod rotter ikke er acceptabel som følge af det første omstridte punkt, og c) rækken af laboratorieforsøg og et ud af to feltforsøg indsendt af ansøgeren ikke opfyldte kriterierne for dokumenteret effektivitet vedrørende anvendelsen mod mus.
(4)

For pakninger fremstillet af polyethylen, polypropylen eller laminatmateriale, hvor der er risiko for blækafsmitning, hvis indersiden af slå-om-flappen er forsynet med påtryk, bør det i en overgangsperiode være tilladt at ændre placeringen af den generelle advarsel og informationsmeddelelsen for at undgå trykning på overflader, der kommer i direkte kontakt med tobak. Dette burde give industrien tilstrækkelig tid til at tilpasse deres produktion til de nye regler. De udgifter, der er forbundet med disse tilpasninger, anses ikke for at være uforholdsmæssige i lyset af fordelene i form af øget synlighed for advarslerne, når pakningen er åbnet fuldstændig.
(5)

Det fremgår af denne udtalelse, at de biocidholdige produkter, der anvendes til produkttype 18, og som indeholder triflumuron, ikke kan forventes at opfylde kravene i artikel 5 i direktiv 98/8/EF. De scenarier, for hvilke miljørisiciene er vurderet, viste en uacceptabel risiko for det akvatiske og terrestriske miljø.
(1)

Den 24. september 2012 bemyndigede Rådet Kommissionen til at indlede forhandlinger med Den Tidligere Jugoslaviske Republik Makedonien med henblik på indgåelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side for at tage hensyn til Republikken Kroatiens tiltrædelse af Den Europæiske Union (»protokollen«).
DA Den Europæiske Unions Tidende L 279/1

RÅDETS AFGØRELSE (EU) 2015/1891

af 1. oktober 2015

om indgåelse på vegne af Den Europæiske Union og dens medlemsstater af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 6, andet afsnit, litra a), nr. i), og artikel 218, stk. 8, andet afsnit,

under henvisning til akten vedrørende Kroatiens tiltrædelse, særlig artikel 6, stk. 2, andet afsnit,

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) I overensstemmelse med Rådets afgørelse 2014/665/EU (1) er protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side for at tage hensyn til Republikken Kroatiens tiltrædelse af Den Europæiske Union (»protokollen«) blevet undertegnet med forbehold af dens indgåelse.

(2) Indgåelsen af protokollen er omfattet af en særskilt procedure for så vidt angår anliggender henhørende under Det Europæiske Atomenergifællesskab.

(3) Protokollen bør godkendes —

VEDTAGET DENNE AFGØRELSE:

Artikel 1

Protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side for at tage hensyn til Republikken Kroatiens tiltrædelse af Den Europæiske Union godkendes herved på vegne af Unionen og dens medlemsstater (2).

Artikel 2

Formanden for Rådet bemyndiges hermed til at udpege den eller de personer, der på vegne af Den Europæiske Union og dens medlemsstater har bemyndigelse til at deponere de i protokollens artikel 12, stk. 2, nævnte godkendelsesinstrumenter.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 1. oktober 2015. På Rådets vegne É. SCHNEIDER Formand

(1) EUT L 276 af 18.9.2014, s. 1.

(2) Teksten til protokollen er offentliggjort sammen med afgørelsen om undertegnelse.
3.

Når en afgørelse om ændringer af protokollen, som nævnt i punkt 1, forventes at blive vedtaget på et møde i Den Blandede Komité, træffes de nødvendige foranstaltninger, så den holdning, der skal indtages på Unionens vegne, tager de seneste statistiske, biologiske og andre relevante oplysninger, der er fremsendt til Kommissionen, i betragtning. Med henblik herpå og på grundlag af disse oplysninger fremsender Kommissionens tjenestegrene i rette tid inden det relevante møde i Den Blandede Komité et dokument, der fastlægger enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse. Med hensyn til de spørgsmål, der er nævnt i punkt 1, litra a) og b), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument afhængigt af, hvad der indtræffer først. I tilfælde af indsigelse henvises sagen til Rådet. Hvis det på senere møder, herunder på stedet, er umuligt at nå til enighed, således at Unionens holdning tager hensyn til de nye elementer, henvises sagen til Rådet eller dets forberedende organer.
3.

Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, så den holdning, der skal indtages på Unionens vegne, tager de seneste statistiske, biologiske og andre relevante oplysninger, der er fremsendt til Kommissionen, i betragtning. Med henblik herpå og på grundlag af disse oplysninger fremsender Kommissionens tjenestegrene rettidigt inden det relevante møde i Den Blandede Komité et dokument med enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse. Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet. Hvis det på senere møder, herunder på stedet, er umuligt at nå til enighed, så Unionens holdning tager de nye elementer i betragtning, henvises sagen til Rådet eller dets forberedende organer. Kommissionen opfordres til rettidigt at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af alle de forslag, der er nødvendige for at gennemføre denne afgørelse.
(9)

Budapestkonventionen giver de kontraherende stater mulighed for at afgive erklæringer angående konventionens anvendelsesområde. Republikken Østrig og Republikken Polen bør således afgive de erklæringer, som konventionen giver mulighed for at fremsætte, og som de anser for relevante og nødvendige.
(10)

Risikovurderingsrapporten viser, at der kun foreligger begrænset dokumentation om karakteristika og risici for 4-methylamfetamin og påpeger, at der er behov for yderligere undersøgelser om de generelle sundhedsrisici og sociale risici, der er forbundet med stoffet. De foreliggende oplysninger begrunder dog i tilstrækkeligt omfang, at 4-methylamfetamin underkastes kontrolforanstaltninger i Unionen. På grund af de helbredsrisici, stoffet frembyder som påvist i forbindelse med flere rapporterede dødsfald, navnlig når det anvendes sammen med andre stoffer, det faktum, at det både med hensyn til, hvordan det ser ud og virker, minder meget om amfetamin, det faktum, at brugerne uvidende kan komme til at indtage dette stof, samt dets begrænsede medicinske værdi eller anvendelse bør 4-methylamfetamin underkastes kontrolforanstaltninger i hele Unionen.
(12)

Det er vanskeligt at bestemme de specifikke fysiske virkninger af AH-7921, da der ikke er offentliggjort undersøgelser om vurdering af stoffets akutte og kroniske toksicitet, dets psykologiske, adfærdsmæssige virkninger og mulige vanedannende virkning, og eftersom de foreliggende oplysninger og data er begrænsede. Efter brugernes udsagn skulle virkningerne af AH-7921 ligne virkningerne af klassiske rusmidler, dvs. svag eufori, kløe og afslappelse. Kvalme synes at være en typisk bivirkning. Brugerne oplyser, at AH-7921 indgår som led i selveksperimenteren og i »rekreativ brug«, men nogle brugere foretager også selvmedicinering med dette nye narkotika for at lindre smerter, mens andre søger at mildne abstinenssymptomer, der skyldes ophør med brug af andre rusmidler. Det kan betyde, at AH-7921 har mulighed for at vinde udbredelse blandt stiknarkomaner.
(1)

I henhold til Kommissionens afgørelse (EU) 2015/512 (1) er Generaldirektoratet for Økonomiske og Finansielle Anliggender ansvarligt for de opgaver, der er forbundet med forberedelsen af Kommissionens initiativer med hensyn til lovgivning og andre retsforskrifter med henblik på beskyttelse af euroen mod falskmøntneri og til støtte for området gennem uddannelse og teknisk bistand. Med henblik på at samordne de aktiviteter, der er nødvendige for at beskytte euromønterne mod falskmøntneri, har Kommissionen behov for at kunne konsultere specialister i en rådgivende ekspertgruppe (2).
(11)

Risikovurderingsrapporten viser, at der kun foreligger begrænset videnskabelig dokumentation om 4,4′-DMAR, og det påpeges, at der er behov for yderligere forskning for at fastslå, hvilke sundhedsrisici og sociale risici der er forbundet med stoffet. Med det materiale og de oplysninger, der foreligger i øjeblikket, er der dog et tilstrækkeligt grundlag til at lade 4,4′-DMAR underkaste kontrolforanstaltninger i hele Unionen. Eftersom indtagelsen af 4,4′-DMAR kan være sundhedsskadelig — hvilket er dokumenteret ved, at det er påvist i forbindelse med flere dødsfald — og eftersom brugerne kan indtage stoffet uden at vide det, og stoffet ikke har nogen medicinsk værdi, bør 4,4′-DMAR underkastes kontrolforanstaltninger.
(1)

I henhold til artikel 66, stk. 1, i aftalen om handelsrelaterede intellektuelle ejendomsrettigheder (»TRIPS-aftalen«) skal Rådet for Handelsrelaterede Intellektuelle Ejendomsrettigheder (»Rådet for TRIPS«) efter behørigt begrundet anmodning fra et medlem, der er et mindst udviklet land (»LDC«), forlænge denne periode.
(143)

Slovakiet fremfører også, at på baggrund af forpligtelsernes samlede beløbsmæssige omfang på over 11 mio. EUR var det yderst usandsynligt, at der var nogen, der ville afgive et bud med disse forpligtelser. De slovakiske myndigheder henviser til, at der ved det første udbud blev budt en pris på kun 2 mio. EUR, og hævder, at ingen rationelt handlende tilbudsgiver ville have påtaget sig forpligtelser af den størrelsesorden. Forpligtelserne omfattede investeringer på mindst 11 mio. EUR. Disse investeringer tog imidlertid specielt sigte på at finansiere foranstaltninger, der skulle sikre overholdelse af de gældende miljøregler, hvilket var nødvendigt for en fortsat kemikalieproduktion. Enhver tilbudsgiver, som ønskede at videreføre kemikalieproduktionen, ville være nødt til at foretage disse investeringer, og også de tilbudsgivere, der ikke ville påtage sig forpligtelserne, var derfor nødt til at tage højde for dette beløb. Selv om de to andre forpligtelser (se betragtning (17)) også havde en potentiel indvirkning på prisen, ville en køber, der havde planer om at fortsætte eller måske udvide driften af NCHZ, ikke finde disse forpligtelser særlig byrdefulde i betragtning af den forrang, udbudsbetingelserne gav tilbudsgivere, der påtog sig disse forpligtelser. Muligheden for, at der blev afgivet bud med disse forpligtelser, kan derfor ikke afvises som »yderst usandsynlig«, og denne mulighed kunne derfor påvirke den budte pris.
(234)

Kommissionen finder desuden, at administrations- og forvaltningsudgifterne ved et SPV-selskab som EEL GmbH under model 1 reduceres til et absolut minimum (der immobiliseres ingen andre aktiver end fordringerne over for FN GmbH, der er intet fast personale eller ledelse, næsten ingen driftsudgifter og ingen finansielle omkostninger ud over tilbagebetalingen af det lån, som [bank] ydede). Det gælder navnlig, idet EEL GmbH allerede fandtes som en hvilende struktur, da de to offentlige andelshavere besluttede at gennemføre foranstaltning 1, og ikke skulle oprettes ex nihilo. Et SPV-selskab gør det også lettere at forvalte de finansielle transaktioner med tredjeparter (som FN GmbH eller en privat bank), og samtidig minimeres transaktionsomkostningerne mellem de to andelshavere. Hvis model 2 var blevet gennemført, ville det have medført en fordobling af støttemekanismerne til fordel for FN GmbH, hvilket ville have øget de administrative omkostninger og retsomkostningerne ved at kanalisere midler til FN GmbH (f.eks. en fordobling af antallet af retlige kontrakter) og muligvis have påvirket kvaliteten af tilsynet og koordineringen af projektet.
(123)

Støttebeløbet svarer til den leje, som VSL skulle have betalt på almindelige markedsvilkår. Dette beløb skal beregnes på grundlag af den (indekserede) lejeværdi fastsat af de kompetente belgiske myndigheder (Administration du Cadastre, de l'Enregistrement et des Domaines (ACED)) for hver bygning og i forhold til lejeperioden. Den (indekserede) skattepligtige lejeværdi fastsættes rent faktisk, således at den afspejler ejerens gennemsnitlige nettoindtægt på fast ejendom om året under hensyntagen til lejemarkedet, og Kommissionen betragter derfor denne værdi som et pålideligt grundlag for vurdering af lejeværdien af de pågældende aktiver. I forbindelse med tilbagesøgningen kan de belgiske myndigheder på grundlag af en udtalelse fra en uafhængig certificeret ekspert, der skal godkendes af Kommissionen, dokumentere, at det er nødvendigt at korrigere dette beløb for at tage højde for de pågældende aktivers særlige karakter.
(3)

Ukraines endelige tilbud indeholder en omfattende dækning af centrale og subcentrale enheder og andre enheder, der er aktive i sektorerne for forsyningsvirksomhed, varer, bygge- og anlægsarbejder og andre tjenesteydelser. Det er derfor tilfredsstillende og kan godkendes. Vilkårene for Ukraines tiltrædelse, jf. bilaget til denne afgørelse, vil blive afspejlet i den afgørelse, der er vedtaget af Udvalget for Offentlige udbud (»GPA-udvalget«) vedrørende Ukraines tiltrædelse.
DA Den Europæiske Unions Tidende L 288/2

RÅDETS AFGØRELSE (FUSP) 2015/1967

af 9. marts 2012

om undertegnelse og indgåelse af aftalen mellem Den Europæiske Union og Bosnien-Hercegovina om rammerne for Bosnien-Hercegovinas deltagelse i Den Europæiske Unions krisestyringsoperationer

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 37,

under henvisning til traktaten om Den Europæiske Unions funktionsmåde, særlig artikel 218, stk. 5 og 6,

under henvisning til forslag fra Unionens højtstående repræsentant for udenrigsanliggender og sikkerhedspolitik (»HR«), og

ud fra følgende betragtninger:

(1) Betingelserne for tredjelandes deltagelse i Den Europæiske Unions krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne fra gang til gang for hver enkelt operation.

2) Efter vedtagelsen af Rådets afgørelse den 26. april 2010 om bemyndigelse til at indlede forhandlinger har HR forhandlet en aftale mellem Den Europæiske Union og Bosnien-Hercegovina om rammerne for Bosnien-Hercegovinas deltagelse i Den Europæiske Unions krisestyringsoperationer (»aftalen«).

3) Aftalen bør godkendes —

VEDTAGET DENNE AFGØRELSE:

Artikel 1

Aftalen mellem Den Europæiske Union og Bosnien-Hercegovina om rammerne for Bosnien-Hercegovinas deltagelse i Den Europæiske Unions krisestyringsoperationer godkendes hermed på Unionens vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.

Artikel 3

Formanden for Rådet foretager på Unionens vegne den underretning, der er omhandlet i aftalens artikel 16, stk. 1.

Artikel 4

Denne afgørelse træder i kraft på dagen for vedtagelsen.
Den kendsgerning, at store bilproducenter agerer internationalt og deltager i den globale konkurrence, beviser stadig ikke, at de enkelte markeder er integreret og udgør ét enkelt globalt marked (eller et sammenlagt marked bestående af EØS-området og Nordamerika). Dette gælder også for argumentet om, at de ti største OEM (Original Equipment Manufacturers) er repræsenteret globalt med produktionsanlæg og distributionssystemer. Kommissionen betragter udvekslingsratens ustabilitet som en faktor, der har foranlediget OEM til at etablere produktionsanlæg tættere på den regionale efterspørgsel. Det samme kunne gælde for effektive beskyttelsesforanstaltninger (høje importtoldsatser for slutproducenter og lavere toldsatser for mellemprodukter for at tilskynde til lokal produktion/slutmontage). Et tredje argument for eksistensen af globaliserede produktionsstrukturer til trods for ikkeintegrerede markeder er den kendsgerning, at enkelte stater kun tillader import, hvis der parallelt hermed etableres joint venture-selskaber med henblik på lokal produktion. Den globale tilstedeværelse af store aktører og producenter beviser således stadig ikke i sig selv eksistensen af ét globalt marked (eller et marked, der er større end EØS-markedet). Lige så lidt beviser eksistensen af globale distributionssystemer, at markedet for så vidt angår konkurrencesituationen er globalt (eller større end EØS-markedet). Den kendsgerning, at Porsche AG vil forsyne verdensmarkedet fra én produktionslokalitet, er ikke tilstrækkelig dokumentation for et relevant geografisk marked, der er større end EØS-markedet. Markedet for SUV-D er strengt taget relativt lille i forhold til andre markedssegmenter. Derfor kunne stordriftsfordele i dette tilfælde begunstige strategien med kun én produktionslokalitet. Da modellen skal sælges under Porsche-navnet, og fordi den høje kvalitet af de luksusbiler, som Porsche AG fremstiller, ud fra kundernes synspunkt er forbundet med produktion i Tyskland, vil en yderligere produktionslokalitet uden for Tyskland kunne være en ulempe for en vellykket markedsføringsstrategi. Tyskland (jf. betragtning 57) har selv begrundet beslutningen om Leipzig frem for [lokalitet 1 i Tyskland] med bl.a. mærkenavnet.